ߟߊߡߑߞߏ߬

ߟߌߓߋߙߌߦߊ߫-ߊߡߍߙߌߞߌ߬–ߛߎߥߍߘߌߞߊ ߟߎ߬ ߟߊ߫ ߘߊ߬ߡߊ߲߬ߛߋ߲ ߞߏߟߊߘߍ (Liberian-American-Swedish 

Mining Company (LAMCO)

«ߟߊߡߑߞߏ߬») ߟߋ߬ ߕߘߍ߬ ߦߋ߫ ߘߊ߬ߡߊ߲߬ ߞߏߟߊߘߍ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߣߍ߰ ߓߐ ߟߊ߫ ߣߌ߲ߓߊ߫ ߕߌ߲߬ߞߎߘߎ߲ ߘߐ߫߸ ߦߋ߲߬ ߡߍ߲ ߦߋ߫ ߟߌߓߋߙߌߦߊ߫ ߘߊ߬ߡߊ߲߬ ߘߐ߬ߛߏ߬ߘߏ߲߬ߜߊ߫ ߦߙߐ ߘߌ߫ ߡߍ߲ ߓߊ߯ߙߊ߫ ߘߊ߫ ߦߋ߲߬ ߝߊ߯ߘߐߞߍ߫ ߁߉ߣߊ߲ ߕߟߊ߫ ߝߌߟߊߣߊ߲ ߠߊ߫. ߊ߬ ߜߙߋ߬ߡߊߕߍ߰ ߘߊ߫ ߁߉߅߅ ߟߋ߬ ߟߴߊߡߍߙߌߞߌ߬ ߣߌ߫ ߛߎߥߍߘߌ߬ ߣߊ߲߬ߝߟߏ߬ߦߊ߬ߟߊ ߟߎ߬ ߓߟߏ߫, ߒ߬ߓߊ߬ ߥߊߟߌߘߊ ߏ߬ ߟߋ ߞߊ߬ ߘߊ߬ߡߊ߲߬ ߓߊ߯ߙߊ߫ ߥߊ߲߬ߥߊ߲߬ߓߊ ߟߥߊߟߌ߫ ߟߌߓߋߙߌߦߊ߫ ߞߣߐ߫ ߣߌ߲ߓߊ߫ ߣߍ߰ ߘߊߡߊ߲ ߞߎ߲߬ߠߞߊ߬ߟߌ ߞߐ߫ ߁߉߅߀ ߟߊ߫ ߘߎ߰ߡߊ߬ߛߓߍߟߊ߫ ߛߊ߲ߘߌ ߞߑߟߊ߯ߞߌ߫ ߓߟߏ߫ ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ .

ߘߐ߬ߝߐ

ߥߊߟߌߘߊ ߞߊ߬ ߛߎߡߊ߲ߘߊ߲ߕߊ ߣߍ߰ߛߌߟߊ ߟߋ߬ ߘߌߟߊ߫ ߡߍ߲ ߖߊ߲߰ߧߊ ߦߋ߫ ߞߎߘߍ߫ ߃߆߀ ߖߊ߬ߕߋ߬ ߘߌ߫, ߡߍ߲ ߦߋ߫ ߘߊ߬ߡߊ߲߬ ߘߐ߫ ߝߋ߲ ߠߎ߬ ߟߊߛߋ߫ ߟߊ߫ ߞߊ߬ߝߏ ߞߐ߬ߘߎ߮ ߘߐ߫ ߓߎ߳ߞߊ߯ߣߊ߬ ߘߊ߲ߞߊ߲ ߠߊ߫. ߣߌ߲ߓߊ߫ ߖߊ߬ߕߋ߬ߘߐ߬ߛߌ߮ ߘߐߛߌ߰ߣߍ߲߫ ߕߘߍ߬ ߦߋ߫ ߟߊߡߑߞߏ߬ ߣߌ߫ ߓߍߕߑߟߤߍߡ ߜߊߞߌ ߣߌ߫ ߟߌߓߋߙߌߦߊ߫ ߞߎ߲߬ߠߊ߬ߛߌ߮ ߟߎ߬ ߟߋ߬ ߓߟߏ߫. ߟߌߓߋߙߌߦߊ߫ ߞߊ߬ ߝߊ߬ߛߏ߬ߟߊ߬ߞߦߊ ߓߘߍ߬ߓߘߍ߬ߟߌ ߓߌ߬ߟߊ߫ ߛߋ߲߬ߠߊ߫ ߥߊߟߌߘߊ ߏ߬ ߦߙߐ߫ ߟߎ߫ ߞߊ߲ߡߊ߬߸ ߡߍ߲ ߠߎ߬ ߕߘߍ߬ ߕߍ߫ ߟߌߓߋߙߌߦߊ߫ ߕߊ߫ ߓߟߏ߫ ߡߊ߬. ߁߉߈߉ ߟߊ߫, ߛߏ߲ߞߓߊ ߡߍ߲ ߠߎ߬ ߕߘߍ߬ ߦߋ߫ ߕߣߐ߬ߓߐ߬ߕߊ ߘߌ߫ ߓߐߟߌ߫ ߞߊ߲ߡߊ߬ ߛߎ߯ߝߍ ߡߐ߬ߟߐ߲ ߦߋ߫ ߣߌ߲ߓߊ߫ ߘߐ߫߸ ߏ߬ ߕߘߍ߬ ߓߘߊ߫ ߓߘߊ߫ ߓߊ߲߫ ߓߐ߫ ߟߊ߫; ߞߏ߬ߣߌ߲߫ ߛߌߦߊߡߊ߲߫ ߠߊߘߊ߬ߙߏ߬ߣߍ߲߫ ߦߋ߫ ߖߌ߬ߣߍ߫ ߟߋ߬ ߓߟߏ߫ ߡߎߣߎ߲߬.

߁߉߈߉ ߣߍߣߍߓߊ ߟߊ߫, ߟߊߡߑߞߏ߬ ߡߌ߬ߣߊ߬ ߘߊ߫ ߟߌߓߋߙߌߦߊ߫ ߘߊ߬ߡߊ߲߬ߞߏ ߞߏߟߊߘߍ (ߟߊߌߡߌ߲ߞߏ߬) ߓߟߏ߫߸ ߡߍ߲ ߛߏ߯ߙߏߣߍ߲߫ ߦߋ߫ ߟߌߓߋߙߌߦߊ߫ ߘߊ߲ߞߊ߲ ߣߌ߫ ߣߍ߰ߛߌߟߊ ߟߎ߬ ߟߊߣߍ߰ߣߍ߫ ߟߊ߫߸ ߛߴߏ߬ ߘߌ߫ ߞߍ߫ ߛߊߓߎ߫ ߘߌ߫ ߞߊ߬ ߛߌߟߊ ߟߊߞߊ߬ ߖߊ߬ߕߋ߬ߘߐ߬ߛߌ߮ ߓߍ߲߬ߘߐ ߢߍ߫ ߊ߬ߟߎ߫ ߣߌ߫ ߖߌ߬ߣߍ߫ ߕߍ߫; ߡߍ߲ ߡߊߟߐ߲߫ ߕߐ߮ ߞߍߣߍ߲߫ ߦߋ߫ ߣߌ߲ߓߊ ߡߊ߲߬ߕߏ߲߬ߕߍ ߘߊ߬ߡߊ߲߬ߞߏ ߣߝߊ߬ߢߐ߲߰ߦߊ  (NIMCO «ߣߌߡߑߞߏ߬») ߘߌ߫߸ ߛߴߏ߬ ߘߌ߫ ߛߏ߲߯ߞߓߊ ߟߎ߬ ߟߊߓߐ߫ ߊ߬ ߟߊ߫ ߓߐߕߏ߲ ߠߵߊ߬ߟߋ߫ ߝߊ߲߭ߝߍ߬ ߞߊ߬ ߥߴߊ߬ ߘߌ߫ ߣߍ߰ߛߌߟߊ ߞߊ߲߬ ߓߎ߳ߞߊ߯ߣߊ߬ ߘߊ߲ߞߊ߲ ߠߊ߫ ߞߵߊ߬ ߡߊߘߏ߬ߣߌ߲߫ ߕߊߞߎߟߎ߲ ߘߐ߫ ߦߋ߲߬. ߓߍ߲߬ߘߐ߫ ߖߊߕߋߘߐߛߌ߮ ߏ߬ ߝߊ߲߭ ߘߏ߫ ߕߘߍ߬ ߦߋ߫ ߣߍ߰ߛߌߟߊ ߘߏ߫ ߟߊ ߟߋ߬ ߘߌ߫ ߞߊ߬ ߓߐ߫ ߖߌ߬ߣߍ߫ ߞߊ߬ ߥߴߊ߬ ߘߌ߫ ߓߎ߳ߞߊ߯ߣߊ߬ . ߟߥߊ߬ߟߌ߬ߟߌ ߝߣߊ߫ ߓߟߏߦߊߕߐ߫ ߕߘߍ߬ ߦߋ߫ ߝߘߊ߬ߝߌ߲߬ߠߊ߫ ߘߊ߬ߡߊ߲߬ߞߏ ߞߏߟߊߘߍߢߐ߲߯ߦߊ ߟߋ߬ ߓߟߏ߫ ߛߊ߲߬ ߁߀ ߞߘߐ߫ ߡߍ߲ ߡߊߖߌ߰ߣߍ߲߫ ߟߐ߲ߘߐ߲߬. 

ߟߥߊ߬ߟߌ߬ߟߌ ߣߌ߲߬ ߓߟߏߕߍ߰ ߘߊ߫ ߟߋ߬ ߒ߬ߞߵߊ߬ ߡߊ߫ ߕߌߢߍ߫, ߕߏ߫ ߞߍ߫ ߘߴߏ߬ ߟߋ ߘߐ߫߸ ߛ߭ߊߙߟ ߕߊߌߟߐߙ ߞߊ߬ ߞߍ߬ߟߍ ߓߋ߬ ߟߌߓߋߙߌߦߊ߫ ߞߊ߲߬ ߁߉߉߀ ߕߎߟߊߝߌ߲ ߠߊ߫. ߥߛߎ߬ ߞߘߐ߫ ߏ߬ ߘߐ߫ ߛߊ߫ ߣߴߊ߬ ߕߘߍ߬ ߦߋ߫ ߡߎߙߎ߲ߕߌ ߟߎ߬ ߞߣߐ߫ ߞߴߊ߬ߟߎ߫ ߞߍߕߐ߫ ߓߍ߫ ߞߐ߲ߛߐ߲߫ ߛߐ߬ߘߐ߲߬ ߠߊ߫, ߗߊ߯ߙߑߟߌߛ ߕߋ߯ߟߐ߬ ߟߊ߫ ߟߌߓߋߙߌߦߊ߫ ߝߓߊ߬ߘߋ߲ ߠߎ߬ ߟߊ߫ ߝߊ߬ߛߏ ߞߟߊߘߊ (ߟ.ߝ.ߝ.ߞ (NPFL)) ߟߎ߬ ߞߊ߬ ߞߍ߬ߟߍ ߟߊ߬ߥߛߊ ߛߐ߬ߘߐ߲߬߸ ߊ߬ߟߎ߫ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ߟߎ߫ ߞߍߕߐ߫ ߦߋ߫ ߥߏߘߌ ߟߋ߬ ߛߐ߬ߘߐ߲߫ ߠߊ߫ ߘߊ߬ߡߊ߲߬ ߞߏߟߊߘߍ ߘߐ߫. 

ߝߘߊ߬ߝߌ߲߬ߠߊ߫ ߕߟߋ߬ߓߋ ߡߊ߲߬ߕߏ߲ ߠߎ߬ ߘߍ߬ ߘߊ߫ ߞߊ߬ ߝߊ߲߬ߞߊ ߘߏ߫ ߛߏ߯ߙߏ߫ ߛߴߊ߬ߟߎ߫ ߘߴߛߋ߫ ߞߊ߬ ߖߐ ߟߐ߬ߞߎ߫ ߖߡߊ߬ߣߊ ߞߣߐ߫; ߡߍ߲ ߡߊߟߐ߲߫ ߕߐ߮ ߕߘߍ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߭ ߟߊ߫ ߞߟߍ߬ ߟߊ߬ߟߐ ߟߐ߬ߞߎ߬ߟߌ߫ ߞߙߎ (ߡ.ߘ.ߞ.ߟ.ߟ.ߞ «ECOMOG») ߘߌ߫. ߏ߬ ߟߎ߫ ߟߋ߬ ߞߊ߬ ߓߎ߳ߗߊ߯ߣߊ߬ ߘߊ߲ߞߊ߲ ߡߌ߬ߘߊ߫ ߁߉߉߃ ߟߊ߫߸ ߏ߬ ߟߋ ߞߍ߫ ߘߊ߫ ߣߍ߰ ߛߏ߲߬ߞߓߊ߫ ߟߊ߬ߝߏߦߌ ߓߟߏߕߍ߰ߣߍ߲ ߘߌ߫ ߔߋߎ߫. ߕߣߐ߬ߞߏ ߡߊߖߌ߰ ߘߴߏ߬ ߟߋ ߘߐ߫ ߝߎߍ߲߫߸ ߊ߬ ߣߌ߫ ߁߉߉߄ ߓߌ߲ߠߊߥߎߟߋ߲ ߦߋ߫ ߛߋ߫ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ ߟߋ߬ ߕߊߞߎߟߎ߲߫ ߛߌ߫ ߕߴߊ߬ ߡߙߌ߫ ߟߊ߫ ߣߍ߰ ߛߏ߲߬ߞߓߊ߫ ߡߊ߬ߘߏ߬ߣߌ߲߬ߞߏ ߡߴߏ߬ ߞߐ߫ ߞߵߊ߬ ߛߊߓߎ߫ ߞߍ߫ ߞߍ߬ߟߍ ߘߌ߫. 

ߒ߬ߓߊ߬ ߡߊ߬ߘߏ߬ߣߌ߲߬ߠߌ߲ ߠߊߟߐ߭ ߡߍ߲ ߞߍ߫ ߘߴߏ߬ ߘߌ߫ ߛߊ߫, ߏ߬ ߟߋ ߞߍ߫ ߘߊ߫ ߟߊߌߡߌ߲ߞߏ߬ ߞߍߦߙߐ ߟߎ߬ ߕߋ߬ ߢߊ ߘߌ߫ ߞߟߍ߬ ߞߍ߫ ߝߊ߲ߞߊ߲ ߟߎ߬ ߓߟߏ߫ ߓߎ߳ߗߊ߯ߣߊ߬ ߘߊ߲ߞߊ߲ ߣߌ߫ ߦߞߋߔߊ߬ ߟߎ߫ ߘߐ߫. ߒ߬ߓߊ߬ ߕߋ߬ߟߌ߫ ߛߎ߮ ߏ߬ ߟߋ ߘߊߓߊ߲߫ ߘߊ߫ ߝߎߚߎ߫ ߝߏ߫ ߞߊ߬ ߥߴߊ߬ ߛߌ߰ ߂߀߀߄ ߠߊ߫. 

ߊߙߑߛߌߟߐߙ ߡߌߕߊߟ ߡߍ߲ ߕߘߍ߬ ߦߴߋߙߐߔߎߞߊ ߟߎ߬ ߣߴߌ߲ߘߌߞߊ ߟߎ߬ ߟߊ߫ ߞߏߟߊߘߍ ߘߌ߫߸ ߣߴߊ߬ ߛߏ߯ߙߏߣߍ߲߫ ߦߋ߫ ߂߀߀߇ ߟߊ߫ ߣߴߊ߬ ߦߋ߫ ߡߊ߬ߖߌ߮ ߘߐ߫ ߓߙߎߞߑߛߍߟ, ߏ߬ ߟߎ߫ ߞߵߊ߬ ߝߐ߫ ߞߴߊ߬ ߟߐ߯ ߦߴߊ߬ߟߎ߫ ߟߊ߫ ߞߊ߬ ߟߊߡߑߞߏ߬ ߟߊ߫ ߘߊ߬ߡߊ߲߬ ߞߏߟߊߘߍ߫ ߞߘߐ ߘߐߓߍ߲߬. ߞߏ߬ߣߵߏ߬ ߟߎ߫ ߞߊ߬ ߣߊ߲߬ߝߟߏ߬ߦߊ߬ߟߌ߫ ߝߙߋߞߋ ߟߎ߬ ߛߐ߬ߘߐ߲߫ ߖߏߣߊ߫ ߞߵߊ߬ ߞߎ߲߭ ߞߍ߫ ߜߊߞߌ߫ ߡߊߞߟߌ ߡߊߖߌ߱ ߘߴߋߙߐߔߎ߬ ߞߣߐ߫. ߒ߬ߞߵߊ߬ ߓߊ߯ߙߊ ߝߟߐ߫ ߘߊ߫ ߟߊߢߊ߬ ߟߊ߫ ߂߀߁߄ ߠߊ߫߸ ߊ߬ߟߎ߬ ߣߌ߫ ߛ߭ߌߣߌ߲߬ ߠߊ߫ ߓߍ߲߬ߘߐ߫ ߞߎߘߊ߫ ߞߐߝߍ߬. 

ߣߌ߲߬ ߝߣߊ߫ ߘߐߜߍ߫

ߟߌߓߋߙߌߦߊ߫ ߡߊ߬ߘߏ߬ߣߌ߲߬ߠߌ߲ 

ߓߙߌߕߊ߲ߓߞߊ ߟߎ߬ ߟߊ߫ ߣߍ߰ߛߌߟߊ ߛߊ߯ߘߊ߫ ߀߈

ߓߙߌߕߊ߲ߓߊ߫ ߣߍ߰ߛߌߟߊ ߛߊ߯ߘߊ߫ ߁߂߈

ߦߞߋߔߊ߬ 

ߦߟߌߡߊߛߙߋ ߟߎ߬
ߦߌߟߡߊ:ߣߍ߰ ߛߏ߲߬ߞߓߊ
ߦߌߟߡߊ:ߣߍ߰ߝߌ߲
ߦߌߟߡߊ:ߟߌߓߋߙߌߦߊ߫ ߘߊ߬ߡߊ߲߬ ߞߏߟߊߘߍ߯
ߦߌߟߡߊ:ߣߌ߲ߓߊ߬ ߕߌ߲߬ߞߎߘߎ߲
ߦߌߟߡߊ:ߣߌ߲ߓߊ߫ ߞߐ߲߬ߞߍ